După ce a fost golgheter în a treia și a doua ligă de fotbal din Polonia cu echipa sa, Znicz Pruszków, s-a transferat la echipa din prima ligă Lech Poznań, fiind golgheterul campionatului și ajutându-și echipa să câștige trofeul în sezonul 2009–2010. În 2010 s-a transferat la Borussia Dortmund pentru suma de 4,5 milioane de euro, unde a câștigat mai multe trofee, inclusiv două campionate consecutive. Înainte de startul sezonului 2014–2015, s-a transferat la rivala Borussiei, Bayern München, iar cota lui actuală este de 70 milioane de euro. În 2013, el s-a calificat cu Borussia în Finala Ligii Campionilor 2013, fiind în acel sezon al competiției al doilea golgheter după Cristiano Ronaldo.